སྤྱི་ལོ་སྔོན་གྱི་ལོ་ཆིག་སྟོང་ལྷག་གི་ཞི་ཀྲོའུ་དུས་སྐབས་སུ་རྒྱལ་ཁབ་ཀྱིས་ལི་ཧྲེང་དང་ཧྲན་ཡུས་ཟེར་བ་སོགས་ཀྱི་དཔོན་པོ་བསྐོ་བཞག་བྱས་ཡོད་པ།དེ་ཚོས་འཇལ་པ་དང་ཤིང་འཛུགས།ཤིང་ནགས་སྲུང་སྐྱོབ་བྱེད་པ་སོགས་ཀྱི་ལས་དོན་བདག་གཉེར་བྱེད་བཞིན་ཡོད་པ་ལོ་རྒྱུས་དེབ་ཐེར་དུ་བཀོད་ཡོད།དེ་དུས་ཐ་ན་ཤིང་མི་འཛུགས་མཁན་ཤི་སོང་ན་རོ་སྒམ་ཡང་མི་སྤྲོད་པའི་གཏན་འབེབས་བྱས་ཡོད་པ་རེད།པེ་ཝེ་ཞའོ་ཝུན་ཏིའི་སྐབས་སུ་སྔར་ལྷག་གིས་ས་བཅད་ནས་མི་སེར་ལ་ཤིང་འཛུགས་ནགས་བཟོ་བྱས་བཅུག་པས་མ་ཚད།ད་དུང་སྐྱེས་པ་ཚོར་ཞིང་མུའུ་ཉེར་ལྔ་སྤྲད་པ་དང་ཞོར་དུ་དར་ཤིང་ཕྲུག་ལྔ་བཅུ་དང་ཁ་སུར་ཤིང་ཕྲུག་ལྔ།ཡོ་འབོག་ཤིང་ཕྲུག་གསུམ་བཅས་ལོ་གསུམ་ནང་ཚུན་འཛུགས་དགོས་པ་དང་།གལ་སྲིད་དེ་ལྟར་བྱས་མེད་ཚེ་ས་ཞིང་གཞུང་བཞེས་བྱེད་རྒྱུའི་གཏན་འབེབས་བྱས་ཡོད་པ་རེད།ཡོན་རྒྱལ་རབས་སུ་སླེབས་དུས་ཀྱང་སྔར་ལྷག་གིསཞིང་ལས་དང་དར་ཤིང་འཛུགས་རྒྱུའི་ལམ་ལུགསཅེས་པའི་ནང་།ན་སོ་ལོན་པའི་སྐྱེས་པ་མི་རེས་དར་ཤིང་དང་ཁ་སུར་ཤིང་ཕྲུག་ཉི་ཤུ་འཛུགས་དགོས་པའི་གཏན་འབེབས་བྱས་ཡོད་པ་རེད།